Afronding van bulle | Landbou
Om die bulle van 620 kg tot 800 kg in drie maande te laat groei, moet hulle gemiddeld 2 kg per bul per dag in massa toeneem. Gevolglik sal die bulle basies ad lib. gevoer moet word om hierdie teikenmassa betyds te bereik. Meng die volgende kragvoermengsel:
225 kg gemaalde kameeldoringpeule.
Begin op die eerste dag met 3 kg/bul/dag van die kragvoermengsel en verhoog dit elke derde dag met 1 kg/bul totdat ad lib.-voedingspeil bereik word. Daar moet te alle tye (24 uur per dag) ad lib. hooi beskikbaar wees anders gaan die bulle laminitis kry of opblaas en vrek van asidose (suurpens). Indien die groei van die bulle te stadig is, moet die kameeldoringpeule uitgehaal word en met dieselfde massa gemaalde mielies vervang word, want die kameeldoringpeule se energie is te laag om ‘n hoë groeitempo te onderhou.